stanford-oval/wikipedia huggingface dataset:
Lontoon autopommit 2007
Toinen pommiauto

Toinen kotikutoinen pommiviritelmä löydettiin sinisestä Mercedes-Benz 280E -autosta. Viranomaiset uskovat, että auto pysäköitiin samoihin aikoihin kuin ensimmäinenkin. Auto oli väärin pysäköitynä Cockspur Streetilla ja se sai pysäköintisakon 02:30. Noin kello 03:30 auto kuljetettiin Park Lanen autovarikolle. Henkilökunta hälytti myöhemmin viranomaiset paikalle kuultuaan ensimmäisestä autopommista ja haistettuaan bensiinin käryn hinatusta autosta.
Pidätykset

30. kesäkuuta: kaksi miestä pidätettiin Glasgow'n lentoasemalla epäonnistuneen terminaaliin kohdistuneen autopommihyökkäyksen jälkeen. Iskuun osallistunut irakilaislääkäri Bilal Abdullah otettiin terminaalilla kiinni ja toinen iskijä intialainen insinööri Khalid Ahmed vietiin sairaalaan hänen saatuaan vakavia palovammoja
30. kesäkuuta: 26-vuotias Saudi-Arabiassa syntynyt, Jordaniassa kasvanut palestiinalainen lääkäri Mohammed Asha ja hänen puolisonsa 27-vuotias Marwah Dana Asha pidätettiin
30. kesäkuuta–1. heinäkuuta: 26-vuotias intialainen lääkäri Sabeel Ahmed pidätettiin Liverpoolissa
1. heinäkuuta: 28-vuotias mies ja 25-vuotias mies pidätettiin Paisleyssa
2. heinäkuuta: 27-vuotias intialainen lääkäri Mohammed Haneef otettiin kiinni Australiassa ja toinen lääkäri vietiin kuulusteluihin
3. heinäkuuta: kuulusteluihin viety lääkäri vapautettiin Australiassa
Lovisa svenska församling

| Lovisa svenska församling |
| --- | --- |

Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Porvoon hiippakunta
Rovastikunta:  Tuomiorovastikunta
Perustettu:  1958
Lakkautettu:  2019
Kyrkoherde:  Karl af Hällström
Pääkirkko:  Loviisan kirkko
Aiheesta muualla
Sivusto
Infobox OKNimi-testi OK: 
Loviisan kirkko etelästä.
Lovisa svenska församling on entinen Suomen evankelis-luterilaisen kirkon Porvoon hiippakunnan seurakunta. Siihen kuului 2 406 ruotsinkielistä kirkon jäsentä (08/2018) itäuusmaalaisen Loviisan kaupungin keskustasta eli siltä alueelta, joka ennen vuoden 2010 kuntaliitoksia oli Loviisan kaupunki. Suomenkieliset kuuluivat Helsingin hiippakunnan alaiseen Loviisan suomalaiseen seurakuntaan. Seurakunnat kuuluivat Loviisanseudun seurakuntayhtymään.
Historia

Loviisan kaupunki perustettiin 1745 nimellä Degerby Pernajan pitäjän alueelle. Pian sen jälkeen (1750) myös seurakunta erotettiin Pernajan seurakunnasta. Kuningas Aadolf Fredrikin vieraillessa kaupungissa 1752 se muutti nimensä Loviisaksi kuningatar Loviisa Ulrikan mukaan.
Vuonna 1855 suuri osa kaupungista, mukaan lukien kirkko, paloi. Nykyinen punatiilinen uusgoottilainen Loviisan kirkko vihittiin käyttöön 1865.
Lovisa svenska församling perustettiin 1958, kun Loviisan seurakunta jaettiin kielellisin perustein ja perustettiin myös Loviisan suomalainen seurakunta. Seurakunnat käyttävät samoja kiinteistöjä, ja Loviisan kirkko on esimerkiksi molempien kotikirkko.
Vuonna 2019 Lovisa svenska församling yhdistettiin alueen muihin ruotsinkielisiin seurakuntiin. Ruotsinkieliset muodostivat Agricola svenska församlingin ja suomenkieliset vastaavasti Agricolan suomalaisen seurakunnan.
Kirkkoherrat > Loviisan seurakunta

David Starck (1750–1778)
Zacharias Cygnæus vanhempi (1780–1791)
Henrik Calonius (1792–1805)
Karl Adolf Hougberg (1810–1840)
Gustaf Leonard Stenbäck (1844–1861)
Karl Albert Hackzell (1876–1892)
Ivar Alarik Nikander (1895–1918)
Arnold Schalin (1920–1957)
Leo von Martens (1957–1958)
Kirkkoherrat > Lovisa svenska församling

Leo von Martens (1958–1982)
Lars Junell (1982–2006)
Henrik Weckström (2007–2012)
Karl af Hällström (2012–2018)
Kirkkoherrat > Loviisan suomalainen seurakunta

Paavo Elovaara (1959–1975)
Niilo Outakoski (1975–1980)
Veli-Matti Hynninen (1980–2012)
Seppo Apajalahti (2012–2018)
Aiheesta muualla

Seurakunnan kotisivut arkistossa
Lucas Hernández

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lucas François Bernard Hernández
Syntymäaika: 14. helmikuuta 1996 (ikä 28)
Syntymäpaikka: Marseille, Ranska
Pelipaikka: puolustaja
Pituus: 183 cm
Seura
Seura: Paris Saint-Germain
Pelinumero: 21
Junioriseurat
2007–2014: Atlético Madrid
Seurat
| Vuodet | Seura | O | (M) |
| 2014–2015 | Atlético Madrid B | 19 | (1) |
| 2014–2019 | Atlético Madrid | 67 | (1) |
| 2019–2023 | Bayern München | 74 | (0) |
| 2023– | Paris Saint-Germain | 0 | (0) |
Maajoukkue
| 2012 | Ranska U16 | 1 | (0) |
| 2014 | Ranska U18 | 2 | (0) |
| 2014–2015 | Ranska U19 | 13 | (0) |
| 2015 | Ranska U20 | 3 | (0) |
| 2016–2017 | Ranska U21 | 9 | (0) |
| 2018– | Ranska | 33 | (0) |
 Seurajoukkueuran tilastot kattavat vain kansalliset sarjat, päivitetty 31. heinäkuuta 2023.  Maajoukkueuran tilastot päivitetty 31. heinäkuuta 2023.
| Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Maa:   Ranska> Miesten jalkapallo. |
| --- | --- | --- | --- |
|  Kultaa | Venäjä 2018 | jalkapallo |  |
|  Hopeaa | Qatar 2022 | jalkapallo |  |
Lucas François Bernard Hernández eli Lucas (s. 14. helmikuuta 1996 Marseille, Ranska) on ranskalainen jalkapalloilija. Hän edustaa ranskalaista Ligue 1:ssä pelaavaa Paris Saint-Germainia. Lucas on pelipaikaltaan keskuspuolustaja, mutta on pelannut myös vasempana laitapuolustajana.
Lucasin isä Jean-François Hernández on entinen jalkapalloilija, joka edusti urallaan Atlético Madridia. Lucasin nuorempi veli Theo siirtyi 2017 Real Madridiin.
Ura > Seurajoukkueura

Lucas liittyi Atléticon juniorijoukkueeseen jo 12-vuotiaana vuonna 2007. Hän pelasi ensimmäisen ottelunsa B-joukkueessa huhtikuussa 2014. Liigadebyytti seuran edustusjoukkueen riveissä tapahtui vielä samana vuonna Athletic Bilbaota vastaan pelatussa ottelussa.
Lucas oli avauskokoonpanossa Atlético Madridn voittaessa Olympique Marseillen Eurooppa-liigan loppuottelussa 2018. Hän pelasi kauden aikana kahdeksan Eurooppa-liigan ottelua. Hän voitti samana vuonna myös UEFA Super Cupin. Hän pelasi Atléticossa kaikkiaan 67 Espanjan pääsarjaottelua, joissa hän sekä teki että syötti yhden maalin. Mestarien liigassa hän pelasi 16 ottelua.
Maaliskuussa 2019 Lucas solmi heinäkuussa 2019 alkavan, viisivuotisen sopimuksen saksalaisseura Bayern Münchenin kanssa. Sopimus oli arvoltaan 80 miljoonaa euroa, mikä oli Bayernin seuraennätys. Hän pelasi kaudella 2019–2020 Bundesliigassa 19 ottelua ja voitti Saksan-mestaruuden. Hän voitti myös Saksan cupin. Mestarien liigassa voittajajoukkueessa hän pelasi kolme ottelua. Hän oli lokakuussa 2019 tapahtuneen loukkaantumisen vuoksi poissa kentiltä yli kolme kuukautta.
Toisella Saksan-kaudellaan Lucas pelasi 23 bundesliigaottelua. Mestarien liigassa hän pelasi kymmenen ottelua ja teki yhden maalin. Hän voitti Saksan-mestaruuden, UEFA Super Cupin, DFL-Supercupin ja seurajoukkueiden maailmanmestaruuden. Kaudella 2021–2022 hän pelasi Bundesliigan mestarijoukkueessa 25 ottelua. Mestarien liigassa hän pelasi kahdeksan ottelua. Hän voitti DFL-supercupin jälleen 2022. Hän kärsi kaudella 2022–2023 lihas- ja eturistisidevammoista ja pelasi vain seitsemän bundesliigaottelua Bayernin voittaessa jälleen mestaruuden. Mestarien liigassa hän pelasi kaksi ottelua ja teki yhden maalin.
Lucas siirtyi Ligue 1:n Paris Saint-Germainiin 45 miljoonan euron siirtosummalla kesällä 2023.
Ura > Maajoukkueura

Lucas on edustanut Ranskaa muun muassa alle 18-vuotiaiden ja alle 19-vuotiaiden maajoukkueissa. Hän edusti maataan kesällä 2015 Kreikassa järjestetyissä alle 19-vuotiaiden Euroopan-mestaruuskilpailuissa., joissa pelasi kolme ottelua.
Lucas pelasi ensimmäisen ottelunsa Ranskan jalkapallomaajoukkueessa Kolumbiaa vastaan maaliskuussa 2018. Miesten MM-kilpailuissa 2018 Lucas kuului jokaisessa ottelussa avauskokoonpanoon Ranskan voittaessa maailmanmestaruuden. Hän pelasi kaksi ottelua EM-kilpailuissa 2021. MM-kilpailuissa 2022 hän loukkasi eturistisiteensä ensimmäisen ottelun alkuhetkillä, eikä pystynyt enää pelaamaan kisoissa, joissa Ranska saavutti lopulta hopeaa.
Luterilainen Siilas-seurakunta

| Luterilainen Siilas-seurakunta |
| --- | --- |
Suuntautuminen:  tunnustuksellinen luterilaisuus
Kirkkokunta:  Suomen evankelisluterilainen lähetyshiippakunta
Rovastikunta:  Uudenmaan rovastikunta (LHPK)
Perustettu:  2019
Jäseniä:  33 (2023)
Aiheesta muualla
Sivusto
Infobox OKNimi-testi OK: 
Luterilainen Siilas-seurakunta on Suomen evankelisluterilaisen lähetyshiippakunnan seurakunta Kotkassa. Seurakunta perustettiin vuonna 2019. Seurakunnan taustalla oli Lähetyshiippakunnan  vuodesta 2013 Kotkassa aloittama toiminta. Seurakunnan järjestäytyminen tapahtui 31. maaliskuuta 2019. Messujen lisäksi seurakunta järjestää raamattupiirejä ja raamattuluentoja.
Louna

| Louna |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Lounatuuli 
Vastineita eri kielissä:  –
Nimen alkuperä:  sana louna(s)
Infobox OKNimi-testi OK: 
Louna on suomenkielinen naisen etunimi. Se pohjautuu ilmansuunnan nimeen lounas ja sen lyhyempään muotoon louna, joka esiintyy muun muassa yhdyssanassa lounatuuli.
Sanalla louna on suomen murteissa useita merkityksiä: se voi tarkoittaa lounaan lisäksi etelää tai kaakkoa, ja sillä voidaan viitata myös keskipäivän ateriaan. Suomen vanhassa kirjakielessä louna-sanan merkityksiä ovat olleet ’etelä’ ja ’keskipäivä; keskipäivän lepohetki’.
Digi- ja väestötietoviraston mukaan Suomessa on tammikuuhun 2024 mennessä tilastoitu noin 580–600 Louna-nimistä naista tai tyttöä. Heistä suurin osa on syntynyt 2010-luvulla.
Lounalla ei ole nimipäivää almanakassa.
Tunnettuja Lounia

Louna Kasvio (s. 2006), kilpauimari
Louna Widenius (1982–2014), Louna, laulaja-lauluntekijä
Aiheesta muualla

Etunimien taivutus: Louna (Kotimaisten kielten keskuksen verkkojulkaisu)
Nokia N9

| Nokia N9 |
| --- | --- |


Valmistaja:  Nokia
Julkaistu:  21. kesäkuuta 2011
Käyttöverkot:  GSM 850 / 900 / 1800 / 1900 MHz  GPRS/EDGE luokka B, monipaikkainen luokka 33  WCDMA 850 / 900 / 1700 / 1900 / 2100 MHz  HSDPA Cat10, maks. 14,4 Mbps  HSUPA Cat6, maks. 5,7 Mbps  WLAN (802.11abgn)
Mitat:  Leveys 61,2 mm, korkeus 116,5 mm, paksuus 7,6–12,1 mm
Paino:  135 g
Näyttö:  3,9 tuuman kapasitiivinen AMOLED-kosketusnäyttö (Corning Gorilla Glass -lasia)
Näytön kuvatarkkuus:  854 × 480 pikseliä (WVGA)
Värien lukumäärä:  16 miljoonaa
Suoritin:  1 GHz TI OMAP3630 ARM Cortex-A8 System-on-a-Chip  3D-grafiikka: PowerVR SGX530 GPU  430 MHz  TI TMS320C64x signaaliprosessori
Muisti:  RAM: 1 Gt Mobile DDR  Tallennustila: 16 tai 64 Gt
Kamera:  8 megapikseliä  Carl Zeiss-optiikalla ja tupla-LED-salamalla Videokuvaus:  MPEG-4 SP 720p @ 30fps  Etupuolen videopuhelukamera
Radio:  FM-radiovastaanotin, käyttö vaatii kolmannen osapuolen ohjelmiston
Musiikkisoitin:  Kyllä (toistoaika n. 50 h)
Valmiusaika:  450 h (WCDMA) 380 h (GSM)
Puheaika:  7 h (WCDMA) 11 h (GSM)
Käyttöjärjestelmä:  MeeGo 1.2 Harmattan
Tiedonsiirto:  Bluetooth 2.1, MicroUSB -liitin (USB-lataus), NFC
Muuta:  Kiihtyvyystunnistin (3-akselinen)  Valontunnistin  Kaksoismikrofoni  Kompassi Tietojen lähde: 
Infobox OKNimi-testi OK: 
Nokia N9 on matkapuhelinvalmistaja Nokian MeeGo/Harmattan -käyttöjärjestelmällä toimiva älypuhelin. Puhelimen runko on läpivärjättyä polykarbonaattia, ja sitä on saatavilla neljänä eri värinä: magenta (16 Gt), syaani (16 Gt), musta (16 Gt, 64 Gt) ja valkoinen (64 Gt). Puhelinta pidetään Nokia N900-mallin seuraajana.
Julkaisu

Nokia N9 julkistettiin 21. kesäkuuta 2011 Singaporessa Nokia Connection -tapahtumassa. Puhelimesta otetut lehdistökuvat kuitenkin ehtivät vuotaa verkkoon muutama tunti ennen julkaisua.
Laitteen saatavuus oli maailmanlaajuisesti rajoitettua. Ennakkoon julkaistun luettelon mukaan se olisi tullut myyntiin pariin kymmeneen maahan, mutta myöhemmin ilmi tulleiden tietojen mukaan puhelin tulisi myyntiin joissain luettelon ulkopuolisissakin maissa. Esimerkiksi Yhdysvaltoihin, Britanniaan tai Saksaan N9 ei tullut virallisia jakelukanavia pitkin.
Nokia ilmoitti syyskuun puolivälissä 2011 Nokia N9:n suositushinnat. Pienemmällä muistilla varustettu 16 gigatavun malli tuli myyntiin 599 eurolla ja 64 gigatavun malli 699 eurolla. Puhelimen toimitukset alkoivat lokakuussa. Nokia kertoi ennakkotilauksen alkamisen jälkeen, että puhelinta oli tilattu innokkaasti sen oman Helsingin Aleksanterinkadun lippulaivaliikkeen kautta ja isompi 64 gigatavun malli myytiin loppuun muutamassa päivässä.
Aluksi myyntiin tulleiden värivaihtoehtojen lisäksi Nokia tuo vuoden 2011 lopulla valkoisen N9-puhelimen. Puhelimen kerrottiin saavan julkaisuvuotenaan myös ensimmäisen ohjelmistopäivityksen, jonka jakelu alkoi 8. marraskuuta.
Tietoja

N9 perustuu Texas Instrumentsin OMAP 3630 -järjestelmäpiiriin, joka sisältää yksiytimisen ARM Cortex A8 -suorittimen ja Imagination Technologies PowerVR SGX 530 -grafiikkapiirin sekä 430 MHz TI TMS320C64x -signaaliprosessorin. Alusta on periaatteessa sama kuin aiemmassa N900-puhelimessa, joskin nopeammalla kellotaajuudella.
Puhelimessa on 3,9 tuuman AMOLED-näyttö, joka on päällystetty kaarevalla Gorilla Glass -lasilla.
Tietoja > Käyttöjärjestelmä

Nokia markkinoi puhelinta ensimmäisenä MeeGo 1.2-puhelimena, vaikka tosiasiassa Harmattan perustuu Maemo 6:een, josta Nokian piti luopua siirtyessään MeeGoon. Käyttöliittymä on kuitenkin rakennettu Qt-kirjaston päälle ja yhteensopiva MeeGon kanssa.
Tietoja > Painikkeet

N9:ssä on oikealla sivulla virtanäppäin ja äänenvoimakkuusnäppäimet. N900-mallista poiketen laitteessa ei ole näppäimistöä, mutta kehittäjille on jaettu QWERTY-näppäimistöllistä N950-mallia. Ulkoisesti N950 on kuin N9 (näppäimistöä lukuun ottamatta), mutta eroa löytyy muutamista teknisistä ominaisuuksista. Siinä missä N9:ssä on AMOLED-näyttö, niin N950:ssa käytetään TFT-tekniikkaa. N950-malli oli jo tuotantolinjalla, kun sen julkaiseminen päätettiinkin peruuttaa. Kehittäjille jaetusta mallista on poistettu SIM-ominaisuudet, mutta verkkoyhteys on muodostettavissa WLAN-yhteyden kautta.
Tietoja > Tallennustila

Nokia N9:stä on 16 ja 64 gigatavun tallennusmuistin malliversiot. N9:ssä ei ole muistikorttipaikkaa. Keskusmuistia on yksi gigatavu.
Tietoja > Paikannus

N9:ssä on GPS-paikannus A-GPS-ominaisuudella sekä Nokia Kartat -ohjelmisto.
Tietoja > Liitännät

N9:ssä on 3,5 mm:n audioliitäntä, joka tukee myös tv-ulostuloa. Laitteen lataukseen ja tiedonsiirtoon käytetään microUSB-liitäntää, jonka OTG-tuki saadaan käyttöön tulevien ohjelmistopäivitysten myötä.[lähde? ] HDMI-liitintä laitteesta ei löydy.
Tietoja > Virtalähde

N9:ssä on virtalähteenä 1 450 milliampeeritunnin Nokia BV-5JW litiumioniakku.
Tietoja > Muuta

N9:ssä on myös KOffice/Calligra -ohjelmistoon perustuva asiakirjalukija, joka tukee muun muassa PDF-, OpenDocument- sekä Microsoft Officen tiedostomuotoja. Laiteessa on myös tuki DLNA- sekä NFC-tekniikoille.
Aiheesta muualla

Nokia N9 - Tuki
Käyttöohjeet[vanhentunut linkki]
Wikimedia Commonsissa on kuvia tai muita tiedostoja aiheesta .
Nokia N9 - esittely
Nokia N9 -sivusto, Nokia.com (englanniksi)
Nokia Swipe -sivusto (Arkistoitu – Internet Archive)
Nokian virallinen YouTube-video (suomalainen versio)
Nokian virallinen YouTube-video (kansainvälinen versio)
Nokia N9 Tv-ulostulo esittely (englanniksi)
Luisa Miller

Luisa Miller on italialaisen Giuseppe Verdin ooppera, jonka kantaesitys oli  Napolissa 8. joulukuuta 1849.
Luisa Miller on vakava ooppera, kuten kaikki Verdin oopperat kahta lukuun ottamatta. Teos oli järjestyksessä Verdin viidestoista ooppera. Sitä edelsi La battaglia di Legnano (1849) ja seurasi Stiffelio (1850).
Oopperan italiankielisen libreton kirjoitti Salvatore Cammarano. Juoni pohjautuu Friedrich Schillerin tragediaan Kavaluus ja rakkaus. Se on kolminäytöksinen melodramma tragico. Oopperan alkusoittoa on verrattu mm. Carl Maria von Weberin Taika-ampujan alkusoittoon.
Tapahtumat

Oopperan tapahtumat sijoittuvat Tiroliin 1700-luvun alkupuolella.
Keskeisessä roolissa on maalaistyttö Luisa Miller, joka on rakastunut kreivi Walterin poika Rodolfoon. Luisan eläkkeellä oleva sotilasisä sekä kreivi Walter ja linnanvouti Wurm yrittävät erottaa rakastavaiset toisistaan.
Linnanvouti Wurm pakottaa Luisa Millerin kirjoittaman tämän rakastajalle Rodolfolle kirjeen, jossa väittää rakastavansa ainoastaan Wurmia. Saatuaan viestin Rodolfo haastaa kaksintaisteluun Wurmin, joka kuitenkin kieltäytyy.
Epätoivoissaan Rodolfo myrkyttää sekä itsensä että Luisa Millerin. Kun molemmat ovat jo juoneet myrkyn, Luisa kertoo Rodolfolle Wurmin vehkeilyistä. Ennen kuolemaansa Rodolfo ehtii vielä ottaa linnanvoudin hengiltä.
Roolit

Kreivi Walter - basso
Rodolfo (Walterin poika, Luisan rakastaja) - tenori
Federica (herttuatar, Walterin veljentytär) - altto
Wurm (linnanvouti) - basso
Miller (Luisan isä) - baritoni
Luisa Miller - sopraano
Laura (emäntä) - mezzosopraano
talonpoika - tenori
kuoro
Luettelo Andorran kaupungeista

Andorra la Vella.
Escaldes-Engordany.
Tämä on luettelo Andorrassa sijaitsevista kaupungeista.
Andorra la Vella
Canillo
Encamp
Escaldes-Engordany (Les Escaldes)
La Massana
Ordino
Sant Julià de Lòria
Lontoon baptistien uskontunnustus 1689

Lontoon baptistien uskontunnustus 1689 tai Lontoon toinen baptistitunnustus on vuonna 1677 julkaistu kalvinistinen baptistitunnustus. Tunnustus pohjautuu vuoden 1644 baptistitunnustukseen (myös Lontoon ensimmäinen baptistitunnustus), Westminsterin tunnustukseen sekä Savoyn julistukseen.
Tausta

Tunnustus julkaistiin ensimmäisen kerran Lontoossa vuonna 1677 nimellä ”Uskontunnustus, jonka julkaisevat monet vanhimmat ja veljet useista kristittyjen seurakunnista (joissa kastetaan uskontunnustuksen perusteella) Lontoossa ja muualla maassa”. Vuonna 1689 säädetty toleranssijulistus mahdollisti baptistien laillisen oikeuden kokoontumiseen. Vuoden 1689 syyskuussa Lontoossa järjestettiin monipäiväinen kokoontuminen, johon osallistui edustajia 107 baptistiseurakunnasta. Kokous hyväksyi vuonna 1677 laaditun ja vuonna 1688 päivitetyn tunnustuksen.
Sisältö

Tunnustus mukailee rakenteeltaan vuonna 1647 julkaistua Westminsterin tunnustusta sekä vuonna 1658 ilmestynyttä Savoyn julistusta ja tunnustus sisältää myös suoria lainauksia ensimmäisestä Lontoon baptistisen uskontunnustuksesta. Merkittävimmät erot 1689 baptistien tunnustuksen ja Westminsterin tunnustuksen välillä liittyvät ymmärrykseen Jumalan liitoista sekä niiden vaikutuksesta kaste- ja seurakuntaoppiin.
Tunnustuksen teologiaa voi pitää protestanttiskalvinistisena. Tunnustuksen mukaan ihmisen pelastuminen perustuu Jumalan ehdottomaan armovalintaan. Tunnustus opettaa vanhurskautusta yksin uskon kautta, pyhien kestävyyttä, pelastusvarmuutta ja evankelioinnin välttämättömyyttä ihmisten pelastumiseksi. Tunnustus opettaa baptistisia erityispiirteitä, kuten paikallisseurakuntien itsenäisyyttä sekä uskovien kastetta.
1689 Lontoon baptistien uskontunnustus sisältää 32 lukua.
Raamattu
Jumala ja pyhä kolminaisuus
Jumalan säätämys
Luominen
Jumalan kaitselmus
Ihmisen syntiinlankeemus, synti ja sen rangaistus
Jumalan liitto
Kristus välimiehenä
Vapaa tahto
Vaikuttava kutsu
Vanhurskauttaminen
Lapseksi ottaminen
Pyhitys
Pelastava usko
Katumus elämän ja pelastuksen saamiseksi
Hyvät teot
Pyhien pysyvyys
Armon ja pelastuksen varmuus
Jumalan laki
Evankeliumi ja sen armon laajuus
Kristillinen vapaus ja omantunnonvapaus
Jumalanpalvelus ja sapatti
Jumalan lain sallimat valat ja uskonnolliset lupaukset
Maallinen esivalta
Avioliitto
Seurakunta
Pyhien yhteys
Kaste ja Herran ehtoollinen
Kaste
Herran ehtoollinen
Ihmisen tila kuoleman jälkeen ja kuolleiden ylösnousemus
Viimeinen tuomio
Vaikutus

Amerikkalaiset baptistit omaksuivat vuonna 1742 Philadelphian baptistien uskontunnustuksen, joka pohjautuu 1689 Lontoon baptistien uskontunnustukseen. 1689 Lontoon baptistien uskontunnustus on sekä historiallisesti, että nykyaikana merkittävin kalvinistinen baptistitunnustus.
Suomessa Jyväskylän reformoitu baptistiseurakunta on sitoutunut 1689 Lontoon baptistien uskontunnustukseen. Suomen reformoitujen baptistiseurakuntien yhdyskunta on laatinut oman uskontunnustuksensa, joka pohjautuu 1689 Lontoon baptistien uskontunnustukseen.
Aiheesta muualla

1689 Lontoon baptistien uskontunnustus (englanniksi)
Lupin

| Lupin |
| --- | --- |

Yritysmuoto:  julkinen osakeyhtö (pörssiyhtiö)
Osake:  BSE: 500257, NSE: LUPIN
Markkina-arvo:  9,9 mrd. USD (5/2017)
Perustettu:  1968
Perustaja:  Dr. Desh Bandhu Gupta
Toimitusjohtaja:  Ms. Vinita D. Gupta
Puheenjohtaja:  Mrs. Manju Deshbandhu Gupta
Avainhenkilöt:  Mr. Nilesh Deshbandhu Gupta (managing director)
Kotipaikka:  : Laxmi Towers, B Wing, 5th Floor, Bandra Kurla Complex, Bandra (East), Mumbai 400051, Intia
Toimiala:  lääketeollisuus
Liikevaihto:   2,53 mrd. USD (2016)
Tilikauden tulos:   0,44 mrd. USD (2016)
Henkilöstö:  20 587 (2017)
Kotisivu:  www.lupin.com
Infobox OKVirheellinen NIMI-arvo: 
Lupin Ltd. on vuonna 1968 perustettu intialainen lääketeollisuusyhtiö. Yhtiön kotipaikka on Mumbai. Alkuvuodesta 2018 alussa Lupin oli yksi Intian viidestaä suurimmasta lääketeollisuusyhtiöstä. Sen palveluksessa oli runsas 20 500 työntekijää. Lupin kuului markkina-arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE).
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1716. Lupinin markkina-arvo oli 9,9 miljardia Yhdysvaltain dollaria (toukokuussa 2017) ja liikevaihto 2,53 miljardia USD (2016).
Aiheesta muualla

Indian Pharmaceutical Industry (englanniksi) (ibef.org)
Pharmaceutical Industry Analysis: Market Research, Survey, Growth & Reports: Indian Pharma Sector[vanhentunut linkki] (englanniksi) (brandindiapharma.in)
Sector Survey: Pharmaceuticals (Arkistoitu – Internet Archive) (englanniksi) (makeinindia.com)
Lutššije pesni (vuoden 2002 albumi)

| Lutššije pesni Nikolai Noskov |
| --- | --- | --- |

Kokoelmalevyn tiedot
 Julkaistu: 2002
 Tyylilaji: rock, pop
 Levy-yhtiö: NOX Music, Warner Music (Suomi)
Nikolai Noskovin muut julkaisut
| Lutššije pesni v soprovoždenii simfonitšeskogo orkestra 2001 | Lutššije pesni 2002 | Okean ljubvi 2002 |
Lutššije pesni (Лучшие песни, suom. Parhaat kappaleet) on venäläisen rock-muusikko Nikolai Noskovin vuonna 2002 julkaisema kokoelma-albumi.
Kappaleet

Это здорово
Я тебя люблю
Паранойя
Снег
Я тебя прошу
Я не модный
Дай мне шанс
Романс
Зимняя ночь
Белая ночь
Стёкла и бетон
Дышу тишиной
Доброй ночи
Мой друг
Примадонна
Узнать тебя
Luettelo Amstrad GX4000 -peleistä

Tämä on luettelo Amstrad GX4000:n peleistä.
| Nimi | Kehittäjä | Julkaisija |
| --- | --- | --- |
| Barbarian 2 |  | Ocean / Palace |
| Batman: The Movie |  | Ocean |
| Burnin' Rubber |  | Ocean |
| Chase HQ 2 |  | Ocean |
| Copter 271 |  | Loriciel |
| Crazy Cars 2 |  | Titus |
| Dick Tracey |  | Titus |
Enforcer: 
| Fire and Forget II |  | Titus |
Gazza 2: 
| Klax |  | Domark |
| Mystical |  | Infogrames |
| Navy Seals |  | Ocean |
| No Exit |  | Tomahawk |
| Operation Thunderbolt |  | Ocean |
| Pang |  | Ocean |
| Panza Kick Boxing |  | Futura / Loriciel |
| Plotting |  | Ocean |
| Pro Tennis Tour |  | Ubi Soft |
| Robocop 2 |  | Ocean |
| Skeet Shoot |  | Trojan |
| Super Pinball Magic |  | Loriciel |
| Switchblade |  | Gremlin |
| Tennis Cup 2 |  | Loriciel |
| Tintin on the Moon |  | Infogrames |
| Wild Streets |  | Titus |
| World of Sports |  | Epyx |
Luudutusleikkaus

Luudutusleikkaus (arthrodesis) on jäykistysleikkaus, jossa yhdistetään vioittuneen nivelen luut toisiinsa siten, että nivel ei enää liiku. Leikkauksella pyritään kivun vähentämiseen ja nivelen tukevoittamiseen. Leikkaus voidaan tehdä tilanteissa, joissa nivel on kipeä, voimaton ja virheasennossa, eikä ole enää lääkkein tai tuin hoidettavissa.
Luudutusleikkauksia tehdään muun muassa sormiin, polviin, nilkkoihin, ranteisiin ja selkään. Luudutusleikkaus on hoitomuotona mm. nivelreumassa.